Vi hadde et fantastisk opphold i denne leiligheten. Kommunikasjonen med Lenka fungerte veldig godt hele veien, og hun hadde ordnet transport til oss fra flyplassen da vi landet. Det var deilig å bli hentet med bil, spesielt siden vi landet sent og hadde med oss to barn på 5 og 7 år. Vi ble møtt av David som tok seg god tid til å vise oss rundt i leiligheten og fortelle oss om nærområdet og hva vi kunne finne der av butikker og restauranter. Leiligheten var ren og pen og hadde alt av utstyr. Den ene av 2 kaffemaskiner ble flittig benyttet - kjempegod kaffe! At det var 3 bad + et toalett var også en stor fordel. Til barnas store lykke oppdaget vi at det var en kjempefin lekeplass i parken rett over veien. Den var gjerdet inn og hadde egen vakt som passet på at alt var som det skulle. Det var gangavstand til sentrum (10 min), men nærmeste trikkeholdeplass lå rett ved og var et godt alternativ for slitne ben innimellom. Jeg anbefaler leiligheten på det varmeste og kommer gjerne tilbake hit.